Obrazloženje skraćenog razdoblja savjetovanja sa zainteresiranom javnosti za Prijedlog Nacionalne strategije za provedbu Školske sheme voća i povrća te mlijeka i mliječnih proizvoda za razdoblje od školske godine 2023./2024. do školske godine 2028./2029.

Nacionalna strategija iz naslova ovog obrazloženja donosi se za novo programsko razdoblje provedbe (od 2023. do 2029. godine). Budući da je usklađenost postojećeg provedbenog modela Nacionalne strategije u aktualnom programskom razdoblju (2017. -2023.) bila predmet nadzora Agencije za reviziju sustava provedbe programa Europske unije (ARPA), izradi novog nacrta za novo programsko razdoblje pristupilo se krajem siječnja 2023., što značajno utječe na skraćivanje svih rokova vezanih uz proceduru donošenja pa tako i duljine trajanja e-savjetovanja koje će se provesti u razdoblju od 17. do 26. ožujka 2023. godine (10 dana).